**גנוב על הירח** (באנגלית: **Despicable Me**) הוא זיכיון בידור אמריקאי של אילומיניישן הפקות. הזיכיון כולל חמישה סרטים באורך מלא, שישה סרטים קצרים וסחורת מרצ'נדייזינג גדולה נלוות. הזיכיון מצליח, והכנסותיו ברחבי העולם כולו מסתכמות ב-$4,647,750,728, מה שהופך אותו לזיכיון האנימציה הראשון ברווחיותו בהיסטוריה. חמשת סרטי הקולנוע של הזיכיון הם "גנוב על הירח" (2010), "גנוב על המיניונים" (2013), "המיניונים" (2015), "גנוב על העולם" (2017) ו"המיניונים: עלייתו של גרו" (2022).

סרטי הזיכיון
------------

### גנוב על הירח (2010)

 ערך מורחב – **גנוב על הירח**  

הסרט עוקב אחר גרו, נבל-על אשר מאמץ שלוש ילדות יתומות – מרגו, אדית ואגנס – כדי לגנוב קרן מכווצת קטלנית מוויקטור, נבל-על אחר אשר גונב את תהילתו של גרו, כאשר ברצון שניהם לגנוב את הירח.

הסרט יצא ב-9 ביולי 2010, והוא מהווה לסרט הראשון בזיכיון וכן לסרט הראשון של חברת אילומיניישן הפקות. הסרט בוים על ידי פייר קופין וכריס רנואד, אשר גם דיבבו את דמויות המיניונים, והוא התבסס על סיפור מקורי מאת סרחיו פבלוס. את דמותו של גרו דיבב בגרסה האנגלית סטיב קארל, ואוהד שחר בגרסה העברית; את דמויותיהן של מרגו, אדית ואגנס דיבבו בגרסה האנגלית מירנדה קוסגרוב, דנה גאייר ואלזי פישר בהתאמה, ובגרסה העברית נועה פלדמן, בר מינאלי ובר סביר בהתאמה; את דמותו של דוקטור נאפריו, עוזרו של גרו, דיבב בגרסה האנגלית ראסל בראנד, ובגרסה העברית אמנון וולף; ואת דמותו של ויקטור דיבב בגרסה האנגלית ג'ייסון סגל, ובגרסה העברית עידן אלתרמן. הסרט זכה לביקורות חיוביות, וכן להצלחה גדולה בקופות, כאשר הכנסותיו מסתכמות ב-$543,113,985 ברחבי העולם כולו.

### גנוב על המיניונים (2013)

 ערך מורחב – **גנוב על המיניונים**  

הסרט עוקב אחר גרו, לאחר שהוא פרש מחיי הרשע לטובת ניהול חיי משפחה תקינים בסיועם של המיניונים. לפתע, מגויס גרו לסוכנות בינלאומית נגד רשעים על מנת לעצור נבל אכזר, ולשם כך הוא חובר ללוסי ויילד, סוכנת חשאית מתחילה מהסוכנות הבינלאומית נגד רשעים. לוסי וגרו פוגשים באל מאצ'ו, נבל אכזר אשר מאיים לכבוש את העולם בעזרת מיניונים משועבדים.

הסרט יצא ב-3 ביולי 2013, והוא מהווה השני בזיכיון. גם סרט זה בוים על ידי פייר קופין וכריס רנואד, כאשר אלה המשיכו במקביל לדבב את דמויות המיניונים. סטיב קארל, מירנדה קוסגרוב, דנה גאייר, אלזי פישר וראסל בראנד, חזרו לדבב את גרו, מרגו, אדית, אגנס וד"ר נאפריו, בהתאמה. קריסטן ויג ובנג'מין בראט הצטרפו לצוות המדבבים הראשי של הסרט, בתור לוסי ויילד ואל מאצ'ו, בהתאמה. כמו קודמו, זכה הסרט לביקורות חיוביות, וכן להצלחה גדולה בקופות, כאשר הכנסותיו מסתכמות ב-$970,761,885 ברחבי העולם כולו.

### המיניונים (2015)

 ערך מורחב – **המיניונים**  

הסרט עוקב אחר המיניונים, עוזריו של גרו, עוד לפני הגעתם לגרו ומציג את הדרך בה הגיעו אלה לגרו. לאחר כישלונות רבים בסיוע לרשעים, מחליטים המיניונים להתבודד באנטארקטיקה, ומתחילים לשקוע בדיכאון ושעמום עמוק. קווין, סטיוארט ובוב מחליטים לקחת את המושכות לידיהם, ויוצאים בחיפוש אחר רשע חדש לשרתו.

הסרט יצא ב-10 ביולי 2015, והוא מהווה ספין אוף לסרטי הזיכיון. את הסרט ביימו פייר קופין וקייל בלדה, כאשר את תסריטו כתב בריאן לינץ'. מלבד פייר קופין, אשר דיבב את דמויות המיניונים, בסרט דיבבו רונה פרומצ'נקו ומתי אטלס, בתפקיד סקרלט קטלנוביץ' והרב קטלנוביץ', זוג נשוי של נבלי-על.

"המיניונים" זכה להצלחה רבה, וגרף בקופות ברחבי העולם הכנסות של $1,018,901,000, שהביאו לדירוגו כסרט הרביעי המכניס ביותר של שנת 2015, הסרט העלילתי ה-22 בהכנסותיו בהיסטוריה, הסרט הראשון בהכנסותיו בזיכיון "גנוב על", וכן גם כסרט ההנפשה השלישי בהכנסותיו בהיסטוריה, והראשון שאינו בהפצת חברת וולט דיסני. על אף ההכנסות הגדולות, הסרט לא זכה לביקורות חיוביות.

### גנוב על העולם (2017)

 ערך מורחב – **גנוב על העולם**  

בסרט זה, גרו נכנס לתחרות בין אחים כאשר הוא מתמודד מול בלתזאר בראט, ילד כוכב לשעבר אשר גדל להיות אובססיבי בנוגע לדמות אותה שיחק בשנות ה-80'. כמו כן, גרו פוגש את אחיו התאום האבוד, דרו.

סטיב בורק, מנכ"ל חברת יוניברסל, אשר מפיצה את סרטי הזיכיון, אישר ב-2013 כי לזיכיון סרט שלישי בסדרה, מבלי להכליל את הספין-אוף "המיניונים", וכי הוא נמצא בתהליכי עבודה ראשוניים. בינואר 2014, הוכרז כי הסרט ייצא ב-30 ביוני 2017.

### המיניונים: עלייתו של גרו (2022)

 ערך מורחב – **המיניונים: עלייתו של גרו**  

עלילת הסרט תספר את הסיפור המקורי של המיניונים עם הבוס שלהם, גרו.

הסרט היה אמור לצאת לאקרנים ב-3 ביולי 2020 על ידי סרטי יוניברסל, אולם נדחה עקב התפרצות מגפת הקורונה. ב-1 באפריל, הסרט קיבל תאריך חדש, 2 ביולי 2021. ב-5 במרץ 2021, הסרט נדחה שוב ל-1 ביולי 2022 (כמעט שנה) על מנת למנוע תחרות עם הסרט "מהיר ועצבני 9" שיצא ב-25 ביוני 2021.

הכנסות הזיכיון
--------------

הסרט הראשון בזיכיון, "גנוב על הירח", גרף בקופות ברחבי העולם $543,113,985, הסרט השני בזיכיון, "גנוב על המיניונים", גרף בקופות ברחבי העולם $970,761,885,, הספין אוף גרף בקופות ברחבי העולם $1,159,398,397,, הסרט השלישי גרף בקופות ברחבי העולם $1,034,799,409 והספין אוף השני גרף בקופות ברחבי העולם $893,568,815. בסך הכל, הכנסות הזיכיון ברחבי העולם כולו עומדות על $4,601,642,491, מה שהופך אותו לזיכיון האנימציה הראשון ברווחיותו בהיסטוריה.

| סרט | תאריך הפצה | הכנסות | דירוג הכנסות | תקציב | סימוכין |
| --- | --- | --- | --- | --- | --- |
| בארצות הברית | מחוץ לארצות הברית | ברחבי העולם כולו | בארצות הברית | בעולם |
| **גנוב על הירח** | 9 ביולי 2010 | $251,513,985 | $291,600,000 | $543,113,985 | #78 | #106 | $69,000,000 |  |
| **גנוב על המיניונים** | 3 ביולי 2013 | $368,061,265 | $602,000,000 | $970,761,885 | #26 | #20 | $76,000,000 |  |
| **המיניונים** | 10 ביולי 2015 | $336,045,770 | $823,352,627 | $1,159,398,397 | #40 | #23 | $74,000,000 |  |
| **גנוב על העולם** | 30 ביוני 2017 | $264,624,300 | $770,175,109 | $1,034,799,409 | #26 | #20 | $76,000,000 |  |
| **המיניונים: עלייתו של גרו** | 1 ביולי 2022 | $369,695,210 | $569,933,000 | $939,628,210 |  |  | $80,000,000 |  |
| סך הכל | $1,589,988,650 | $3,057,762,078 | $4,647,750,728 |  |  | $384,000,000 |  |

ביקורות
-------

באופן כללי, זכו סרטי הזיכיון לביקורות חיוביות מצד מבקרים. באתר Rotten Tomatoes, קיבל "גנוב על הירח" ציון של 81% המבוסס על כ-190 חוות דעת, "גנוב על המיניונים" ציון של 74% המבוסס על כ-170 חוות דעת,, "המיניונים" ציון של 54% המבוסס על כ-222 חוות דעת, "גנוב על העולם" ציון של 61% המבוסס על כ-150 חוות דעת. ו"המיניונים: עלייתו של גרו" ציון של 72% המבוסס על כ-131 חוות דעת.

באתר Metacritic, קיבל "גנוב על הירח" ציון של 72% המבוסס על כ-35 חוות דעת, "גנוב על המיניונים" ציון של 62% המבוסס על כ-40 חוות דעת, "המיניונים" ציון של 56% המבוסס על כ-56 חוות דעת, "גנוב על העולם" קיבל ציון של 49% המבוסס על 36 חוות דעת. ו"המיניונים: עלייתו של גרו" קיבל ציון של 56% המבוסס על כ-37 חוות דעת.

| **סרט** | **ציון ב-Rotten Tomatoes** | **ציון ב-Metacritic** |
| --- | --- | --- |
| **גנוב על הירח** | 81% | 72% |
| **גנוב על המיניונים** | 74% | 62% |
| **המיניונים** | 54% | 56% |
| **גנוב על העולם** | 61% | 49% |
| **המיניונים: עלייתו של גרו** | 72% | 56% |

הדמויות וצוות המדבבים בעברית
----------------------------

| דמות | סדרת הסרטים הראשית | ספין אוף | סרטים קצרים |
| --- | --- | --- | --- |
| **גנוב על הירח** | **גנוב על המיניונים** | **גנוב על העולם** | **המיניונים** | **המיניונים: עלייתו של גרו** | **Home Makeover** | **Orientation Day** | **Banana** | **Puppy** | **Panic in the Mailroom** | **Training Wheels** | **גנוב על הירח: מהומת המיניונים!** |
| גרו | אוהד שחר | הופעת קמע |  | הופעת קמע |  |  |
| פרופסור נאפריו | אמנון וולף | הופעת קמע | אמנון וולף |  | הופעת קמע |  |
| מרגו | נועה פלדמן\בר מיניאלי |  |  |  | הופעת קמע |  |  |
| אדית | בר מיניאלי\איה שני |  |  |  | הופעת קמע |  |  |
| אגנס | בר סביר\איילה פלדמן | עמרי שני |  |  |  | הופעת קמע |  |  |
| מיניונים |  |
| וקטור | עידן אלתרמן |  | תמונה |  |
| מר פרקינס | אברהם סלקטר |  |  |  |
| מרלנה | הילה סורג'ון פישר |  | עדנה גורן | הופעת קמע | עדנה גורן |  |
| גברת האטי | עדי קוזלובסקי |  |
| לוסי ויילד |  | ליאת הר לב\איילת רובינסון |  |
| סיילס טוסיקבאום |  | דודו ניב |  | דודו ניב |  |
| אל מאצ'ו |  | צביקה שוורצברג |  |
| מיניונים רעים |  |  |  |
| בלתזאר בראט |  |  | אדם |  |
| דרו |  |  | אוהד שחר |  |
| סקרלט קטלנוביץ' |  | רונה פרומצ'נקו |  |
| הרב קטלנוביץ' |  | מתי אטלס |  |
| וולטר נלסון |  | דרור טפליצקי |  |
| מאדג' נלסון |  | לירון אלידי |  |
| קריין |  | אוהד שחר | שרון כהן |  |
| אליזבת השנייה, מלכת הממלכה המאוחדת |  | איילת רובינסון |  |
| פרופסור פלוקס |  | ארז שפריר |  |
| שומר המגדל |  | אלברט כהן |  |
| דיסקו דיווה |  | הילה מערבי |  |
| מאסטר צ'ואו |  | ענת וקסמן |  |
| אופנוען |  | אסף פריינטא |  |
| ז'אן צבתלוד |  | דודו ניב |  |
| נונצ'קה |  | הדר שחף-מעיין |  |
| סוונקמן |  | שרון כהן |  |
| אגרופבוקס |  | שמעון סמיט |  |
| ווילי הקורע |  | אלברט כהן |  |

קישורים חיצוניים
----------------

ויקישיתוף מדיה וקבצים בנושא **גנוב על הירח** בוויקישיתוף
* 

* אתר האינטרנט הרשמי של גנוב על הירח

* "גנוב על הירח", במסד הנתונים הקולנועיים IMDb (באנגלית)

* "גנוב על הירח", באתר Rotten Tomatoes (באנגלית)
* אתר הזיכיון (באנגלית)

הערות שוליים
------------

1. 1 2 3 4  Franchises - Despicable Me, ‏Box Office Mojo
2. 1 2  Franchise Index, ‏Box Office Mojo
3. 1 2 3  גנוב על הירח, Box Office Mojo
4. 1 2 3  גנוב על המיניונים, Box Office Mojo
5. ↑  Universal Dates Minions Movie Dec. 19, 2014, ‏Deadline, ‏21 באוגוסט 2012
6. ↑  Mike Fleming, ‏Illumination And Universal Hatch ‘Despicable Me’ Spinoff About The Minions, ‏Deadline, ‏23 ביולי 2012
7. ↑  Mike Fleming, ‏Sandra Bullock To Voice Super-Villain In ‘Minions’ Spinoff For Illumination/Universal, ‏Deadline, ‏11 בפברואר 2013
8. ↑  Mike Fleming, ‏At Illumination, Jon Hamm Lends Voice To ‘Minions’ Movie; Tito Ortiz Returns As Executive, ‏Deadline, ‏30 באפריל 2013
9. ↑  "המיניונים", במסד הנתונים Box Office Mojo (באנגלית)
10. ↑  שוברי הקופות העיקריים ברחבי העולם לשנת 2015, באתר Box Office Mojo (באנגלית)
11. ↑  שוברי הקופות העיקריים ברחבי העולם בהיסטוריה, באתר Box Office Mojo (באנגלית)
12. ↑  Pamela McClintock, ‏Box Office Milestone: 'Minions' Crosses $1B, ‏The Hollywood Reporter, ‏28 באוגוסט 2015
13. ↑  Dave McNary, ‏‘Minions’ Hits $1 Billion at Worldwide Box Office‎, Variety, ‏28 באוגוסט 2015
14. ↑  Comcast's CEO Presents at Bank of America Merrill Lynch 2013 Media, Communications & Entertainment Conference (Transcript)‎, Seeking Alpha, ‏11 בספטמבר 2013
15. ↑  Despicable Me 3 and Dr. Seuss' How the Grinch Stole Christmas Set for 2017, ‏Coming Soon, ‏15 בינואר 2014
16. 1 2  המיניונים, Box Office Mojo
17. 1 2  גנוב על העולם, Box Office Mojo
18. 1 2  המיניונים: עלייתו של גרו, Box Office Mojo
19. 1 2  גנוב על הירח, Rotten Tomatoes
20. 1 2  גנוב על המיניונים, Rotten Tomatoes
21. 1 2  "המיניונים", באתר הביקורות Rotten Tomatoes
22. 1 2  גנוב על העולם, Rotten Tomatoes
23. 1 2  המיניונים: עלייתו של גרו, Rotten Tomatoes
24. 1 2  גנוב על הירח, Metacritic
25. 1 2  גנוב על המיניונים, Metacritic
26. 1 2  המיניונים", באתר הביקורות Metacritic
27. 1 2  גנוב על העולם, Metacritic
28. 1 2  המיניונים: עלייתו של גרו, Metacritic

| גנוב על הירח |
| --- |
| סרטים | גנוב על הירח (2010) • גנוב על המיניונים (2013) • המיניונים (2015) • גנוב על העולם (2017) • המיניונים: עלייתו של גרו (2022) • גנוב על הירח 4 (2024) |  |
| דמויות | סטיב קארל (גרו) • קריסטן ויג (לוסי) • בנג'מין בראט (אל-מאצ'ו) • מירנדה קוסגרוב (מארגו) • דנה גייר (אדית') • אלזי פישר (אגנס) • ראסל בראנד (נפריו) • סטיב קוגן (סיילס טוסיקבאום) • מויסס אריאס (אנטוניו) • פייר קופין (קווין, בוב וסטיוארט) • ג'ניפר סונדרס (המלכה אליזבת השנייה) |
| בימוי | פייר קופין • כריס רנו • כריס רניוד |